Dr arabisch Nationalismus het sich in de erschde Johrzähnt vom 20. Johrhundert entwicklet, und noch em Zweite Wältchrieg si die paleschtinensische Nationalischde zu keim Kompromiss mit de Jude barat gsi und hai d Deilig vom Zisjordanische Paleschdina in ä jüdische und än arabische Schdaat abglähnt. Si si underschdützt worde vo alle arabische Schdaate, wo mit dr Gründig vom Schdaat Israel am 14. Mai 1948 d Jude mit grosser militärischer Übermacht agriffe hai. Die hai d Agriff abgwehrt, und wo si hai afo vorrücke, hai hundertduusigi vo Paleschtinenser s Land verloh, zum Deil si si gflüchtet, zum Deil verdriibe worde. In drei wiitere Chrieg het Israel de Araber bewiise, ass es chönn überläbe isch, und ä langwiirige Normalisierigsbrozäss het agfange.